Illum jiċċelebra għeluq sninu l-kantawtur AIDAN. Lil Aidan rajnieh jagħmel id-debutt tiegħu fil-Malta Eurovision tal-2018 permezz tal-kanzunetta Dai Laga u hu kien ukoll parti mill-grupp Avenue Sky f'dik is-sena fejn il-grupp kanta l-kanzunetta We Can Run. Ftit wara l-Malta Eurovision ta' dik is-sena, il-kantant iddeċieda li jiffoka fuq il-karriera personali tiegħu fejn rajnieh b'diversi singles u filmati mużikali. Is-suċċess enormi tal-kantant ġie proprju f'Marzu li għadda, fil-festival Mużika Mużika. Hu ppreżenta l-kanzunetta Naħseb Fik, kanzunetta movimentata b'ħoss frisk. Kien hemm ftit ta' kontroversja madwar il-kanzunetta minħabba x-xebh tagħha mal-kanzunetta ta' Clean Bandit Tick Tock. Diversi mużiċisti tkellmu dwar dan iżda l-kanzunetta xorta waħda baqgħet tikseb suċċess. Il-filmat mużikali tagħha rebaħ l-aqwa filmat fil-Lovin' Malta Awards u tista' tgħid li Naħseb Fik kienet l-iktar kanzunetta li ndaqqet f'pajjiżna tul l-aħħar sena. Illum AIDAN jagħlaq 22 sena. Aħna f'isem it-tim ta' Gwida.mt nawgurawlu l-isbaħ xewqat u nittamaw li jkollu sena mimlija b'dak kollu li jixtieq. Miktub Minn Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. Stejjer popolari L-Ilbies Tal-Maskri Barra Fil-Pubbliku Kapaċi Tiswa Agħar u Ma Tagħmilx Sens Skont Il-Patoloġisti Jidher Li L-Omricon Għandu Effetti Kemxejn Differenti Mill-Varjanti L-Oħra! -X'Inhuma? Araw X'Inhuma S-Sintomi Tal-Varjant Omicron Skond Dr. Frank Portelli "Qed Jgħidu Li Ħallejt Lil Sacco Barra Jew Li Ħallieni Waħdi Għas-Sing-off, Li Żgur Ma Kienx Il-Każ" - Celine